אולימפיה דוקאקיס

אולימפיה דוקאקיס (באנגלית: Olympia Dukakis;‏ 20 ביוני 1931 – 1 במאי 2021) הייתה שחקנית קולנוע, טלוויזיה ותיאטרון אמריקאית, זוכת פרס אוסקר לשחקנית המשנה הטובה ביותר לשנת 1987 על תפקידה בסרט "מוכת ירח". דוקאקיס נולדה בלוול, מסצ'וסטס. היא בתם של אלכסנדרה וקונסטנטין ס. דוקאקיס. הוריה הגרו מיוון לארצות הברית, אביה מאסיה הקטנה ואימה מפלופונסוס. לדוקאקיס אח צעיר ממנה בשש שנים בשם אפולו, והיא בת דודתו של מייקל דוקאקיס, מושל מדינת מסצ'וסטס לשעבר, ומועמד המפלגה הדמוקרטית לבחירות לנשיאות ארצות הברית 1988. דוקאקיס למדה באוניברסיטת בוסטון. בשנת 1962 נישאה לשחקן לואיס זוריץ' (אנ'), ולזוג נולדו שלושה ילדים. בתחילת הקריירה שלה הופיעה דוקאקיס במספר סרטים עליהם לא קיבלה קרדיט, ומתחילת שנות ה-70 החלה קריירת המשחק שלה להתבסס. היא שיחקה בסרטים רבים, שהבולטים שבהם: "מגנוליות מפלדה", "סימפוניית החיים" ו-"טעות בסנדק". בשנת 1987 שיחקה בקומדיה הרומנטית של הבמאי נורמן ג'ואיסון "מוכת ירח" שעל משחקה בו זכתה בפרס אוסקר, פרס גלובוס הזהב ופרס באפט"א לשחקנית הטובה ביותר בתפקיד משנה. בנוסף היא שיחקה גם במיני-סדרה "סיפורי סן פרנסיסקו" משנת 1993, שעל תפקידה קיבלה מועמדות לפרס אמי, פרס גילדת שחקני המסך ופרס סטלייט. תפקידיה במחזות תיאטרון זיכו אותה בפרס אובי, פרס גלובוס הזהב ובפרס מטעם חוג מבקרי הדרמה של לוס אנג'לס. בשנת 2003 הייתה מועמדת לפרס ג'יני לשחקנית המשנה הטובה ביותר על משחקה בסרט "המסיבה". בנוסף, תרמה את קולה לפרק אחד מסדרת קומדיית המצבים "משפחת סימפסון", ופרסמה אוטוביוגרפיה, "Ask Me Again Tomorrow: A Life in Progress". בשנת 2009 שימשה מפיקה בפועל לסרט "Montana Amazon" וכיכבה בו לצידו של היילי ג'ואל אוסמנט. בשנת 2019 שבה דוקאקיס לגלם את דמותה של אנה מדריגל בחידוש למיני-סדרת הטלוויזיה "סיפורי סן פרנסיסקו", שעלתה בנטפליקס ומבוססת על סדרת הספרים מאת ארמיסטד מופין. אולימפיה דוקאקיס נפטרה לאחר מחלה בגיל 89, ב-1 במאי 2021, בביתה בניו יורק. ג'ון ומרי (1969) נועדו זה לזו (1971) אחיות (אנ') (1973) משאלת מוות (1974) האיידולמייקר (1980) מוכת ירח (1987) מגנוליות מפלדה (1989) תראו מי מדבר (1989) אבא (1989) תראו מי גם מדברת (1990) תראו מי מדבר עכשיו (1993) סיבוב שני לאהבה (1993) צרות בכותרות (1994) סימפוניית החיים (1995) אפרודיטה הגדולה (1995) ג'פרי (1995) אמא (1996) תמונה מושלמת (1997) טעות בסנדק (1998) המסיבה (2003) מלחמתה של צ'ארלי (2003) המופלא החדש (2005) 3 Needles‏ (2005) הדברים על ההורים שלי (2005) הרחק ממנה (2006) לך תבין נשים (2007) שבר ענן (2011) The Misadventures of the Dunderheads‏(2012) השומרים האחרונים (2013) 7 Chinese Brothers‏ (2015) Bereave‏ (2015) המסתנן (2016) Change in the Air‏ (2018) המשווה (1986) סיפורי סן פרנסיסקו (1993) מגע של מלאכים (1996) עוד סיפורי סן פרנסיסקו (1998) סיפורי סן פרנסיסקו (2001) משפחת סימפסון (2002) - דיבוב פרייז'ר (2002) - דיבוב הכל יחסי (2003) מספ7ים (2006) משועמם (2011-2010) חוק וסדר: מדור מיוחד (2011) מייק ומולי (2013) נקמה על הכביש (אנ') (2014) - סרט טלוויזיה של Lifetime סיפורי סן פרנסיסקו (2019) אולימפיה דוקאקיס, ברשת החברתית אקס (טוויטר) אולימפיה דוקאקיס, במסד הנתונים הקולנועיים IMDb (באנגלית) אולימפיה דוקאקיס, באתר AllMovie (באנגלית) אולימפיה דוקאקיס, באתר Rotten Tomatoes (באנגלית) אולימפיה דוקאקיס, במסד הנתונים הקולנועיים KinoPoisk (ברוסית) אולימפיה דוקאקיס, באתר MusicBrainz (באנגלית) מרב יודילוביץ', אולימפיה דוקאקיס: "אנשים קראו לי אנטישמית", באתר ynet, 15 באפריל 2012 מרב יודילוביץ', אולימפיה דוקאקיס ב"רוז": קונצרט לשחקנית אחת, באתר ynet, 17 באפריל 2012 מאיה נחום-שחל, ‏אולימפיה דוקאקיס מצטיינת על בימת הקאמרי, באתר גלי צה"ל, 17 באפריל 2012 אולימפיה דוקאקיס, באתר "Find a Grave" (באנגלית) Guardian Unlimited | Archive Search ריאיון עם אולמפיה דוקאקיס באתר BroadwayWorld.com. Haring, Bruce (May 1, 2021). Olympia Dukakis Dies: Oscar-Winning Actress For ‘Moonstruck’ Was 89. Deadline Hollywood. retrieved May 1, 2021